Document ID: 32000R1474

32000R1474
L 171/11
SLUŽBENI LIST EUROPSKE UNIJE
10.07.2000.
UREDBA KOMISIJE (EZ) br. 1474/2000
od 10. srpnja 2000.
o određivanju smanjenih iznosa poljoprivrednih komponenti i dodatnih carina koje se od 1. srpnja 2000. primjenjuju na uvoz određene robe u Zajednicu, obuhvaćene Uredbom Vijeća (EZ) br. 3448/93 u okviru Privremenog sporazuma između Europske unije i Izraela
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 3448/93 od 6. prosinca 1993. o utvrđivanju trgovinskih aranžmana primjenjivih na određenu robu dobivenu preradom poljoprivrednih proizvoda (1), kako je zadnje izmijenjena Uredbom (EZ) br. 2491/98 (2), a posebno njezin članak 7.,
budući da:
(1)
Do stupanja na snagu Euro-mediteranskog sporazuma potpisanog 20. studenoga 1995. u Bruxellesu o pridruživanju Europskih zajednica i njihovih država članica s jedne strane i Države Izraela s druge strane, 18. prosinca 1995. (3) potpisan je Privremeni sporazum o trgovini i trgovinskim pitanjima između Europske zajednice i Europske zajednice za ugljen i čelik s jedne strane i Države Izraela s druge strane, koji je stupio na snagu 1. siječnja 1996. U okviru kvota ovaj Sporazum predviđa smanjenje poljoprivrednih komponenti za određene prerađene poljoprivredne proizvode.
(2)
Uredba Vijeća (EZ) br. 1981/94 od 25. srpnja 1994. o otvaranju i predviđanju upravljanja carinskim kvotama Zajednice za određene proizvode podrijetlom iz Alžira, Cipra, Egipta, Izraela, Jordana, Malte, Maroka, Zapadne obale i Pojasa Gaze, Tunisa i Turske i o predviđanju detaljnih pravila za produljenje i prilagodbu tih carinskih kvota (4), kako je zadnje izmijenjena Uredbom (EZ) br. 563/2000 (5), otvorila je kvote u okviru kojih je za određene prerađene poljoprivredne proizvode podrijetlom iz Izraela odobreno smanjenje poljoprivrednih komponenti. Smanjene poljoprivredne komponente i dodatne carine trebaju se utvrditi.
(3)
Uredba Komisije (EZ) br. 1460/96 (6), izmijenjena Uredbom (EZ) br. 2495/97 (7), propisuje detaljna pravila provedbe preferencijalnih trgovinskih aranžmana koji se odnose na određenu robu dobivenu preradom poljoprivrednih proizvoda iz članka 7. Uredbe (EZ) br. 3448/93,
DONIJELA JE OVU UREDBU:
Članak 1.
U prilozima ove Uredbe se od 1. srpnja 2000. trebaju odrediti smanjene poljoprivredne komponente koje se primjenjuju na uvoz robe obuhvaćene Uredbom (EZ) br. 3448/93, za koje je Privremenim sporazumom s Izraelom predviđeno smanjenje poljoprivredne komponente i odgovarajuće smanjenje dodatnih carina.
Članak 2.
Ova Uredba stupa na snagu sedmog dana od dana objave u Službenom listu Europskih zajednica.
Primjenjuje se od 1. srpnja 2000.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 10. srpnja 2000.

Labels: 17
3
6
18
15